stanford-oval/wikipedia huggingface dataset:
חוד התער
תקציר העלילה

בקיץ 1919 נפגשים, במסיבה בשיקגו, אליוט טמפלטון (קליפטון וב), אמריקאי עשיר שחי בצרפת והגיע לאחר מלחמת העולם הראשונה לפגוש את אחותו לואיזה (לוסיל ווטסון) ובתה איזבל (ג'ין טירני). למקום מגיע לארי דארל (טיירון פאואר), חברה של איזבל. כן נמצאת במסיבה סופי (אן בקסטר), חברתה של איזבל העומדת להינשא לבוב (פרנק לטימור).
איזבל מאוהבת בלארי ורוצה להינשא לו. לארי הוא טיפוס מסויג. הוא שירת במלחמה כטייס, וביום האחרון חברו הקרוב נהרג והציל את חייו. לארי מחפש משמעות לחיים, וסיבה לכך שהוא נשאר בחיים וחברו לא. הוא רוצה לחיות חיים פשוטים, תוך חיפוש משמעות לחיים. הוא דוחה הצעות עבודה ולכן אליוט לא סובל אותו.
לארי נוסע לפריז, חי בדירה עלובה, מטייל ופוגש באנשים פשוטים. איזבל מגיעה לפריז ומפצירה בו להינשא לה, לחזור לארצות הברית, ולהקים משפחה. הוא מבקש ממנה להינשא ולחיות מקצבת ירושה עלובה, אך היא מסרבת. היא חוזרת לארצות הברית, ומתחתנת עם גריי (ג'ון פיין) שעובד אצל אביו, סוחר ניירות ערך עשיר.
לארי עובד במכרה פחם ונפגש עם פועלים פשוטים, ביניהם קוסי (פריץ קורטנר), שממליץ לו לנסוע להודו כדי לגלות משמעות לחיים. הוא מגיע לשם, נפגש עם נזיר ועולה להתבודד במנזר בהימלאיה במשך שבע שנים.
בינתיים סופי ובוב מתחתנים ונולדת להם ילדה. בוב והילדה נהרגים בתאונת דרכים, וסופי מידרדרת לשתייה. היא נוסעת לפריז ועוסקת שם בזנות. בינתיים קורסת הבורסה בוול סטריט, וגריי מאבד את כל כספו. אליוט נשאר עשיר כי יצא מהבורסה בזמן, ואיזבל וגריי מגיעים אליו לפריז כדי שייתמוך בהם.
לארי חוזר לפריז, ופוגש את איזבל שעודנה מאוהבת בו. גריי סובל ממתח נפשי ומכאבי ראש בלתי פוסקים, ולארי מרפא אותו בהיפנוזה שלמד בהודו. הם פוגשים במקרה בסופי, ש"עובדת" בבר מפוקפק. לארי מתחיל להתראות אתה ואף שוקל להתחתן אתה, למורת רוחה של איזבל. סופי מחליטה להפסיק לשתות, אך איזבל מפתה אותה וסופי מידרדרת, בורחת ולבסוף נרצחת.
אליוט הסנוב שוכב על ערש דווי, ומה שמדאיג אותו הוא שלא הוזמן לנשף של "נסיכה אמריקאית". לארי "מסדר" לו הזמנה בעזרת מזכירתה של הנסיכה (אלזה לנצ'סטר), מגיש אותה לאליוט, וזה מכתיב הודעה כי לצערו לא יכול להגיע בגלל התחייבות קודמת לאלוהים.
לארי עומד לחזור לארצות הברית ולעבוד שם כנהג מונית. איזבל עדיין מאוהבת בו ומבקשת ממנו שיעבוד עם גריי ויסייע לו, אך לארי מסרב ומאשים אותה במותה של סופי.
לוטוס סימן 2

| --- | --- |

לוטוס סימן 2
 מאפיינים כלליים
 יצרן:  לוטוס מכוניות
 שנות ייצור:  1949
 הרכבה:  בריטניה בריטניה
 מודל קודם:  לוטוס Mk1
 סיווג:  מכונית ספורט
 מרכב:  2 דלתות
 מפרט טכני
 מנוע:  4 צילינדרים, 1,172 סמ"ק (מנוע "פורד 8" (Ford Model 7Y), ומאוחר יותר מנוע "פורד 10" ( Ford Model C Ten)
 הילוכים:  תמסורת ידנית - 3 מהירויות
 קשר:  פורד 8, פורד 10
 מעצב:  קולין צ'פמן
לוטוס סימן 2 (באנגלית: Lotus Mark II) היא מכונית ספורט 2 מושבים בתצורת קבריולה, מתוצרת יצרנית מכוניות המרוץ והספורט "לוטוס מכוניות" הבריטית אשר יוצרה בשנת 1949. את הדגם תכנן, בנה ועיצב קולין צ'פמן, בעל חברת לוטוס מכוניות, בזמן שירותו בחיל האוויר המלכותי.
המנוע והגיר נלקחו מדגם "פורד 8" ומאוחר יותר מדגם "פורד 10". הגוף נלקח מדגם "אוסטין 7".
גלריה

לוטוס סימן 2
לוטוס סימן 2
מבט לתא הנהג
ראו גם

לוטוס סימן 6
לוטוס 32
הערות שוליים

↑  Tipler, John, Lotus and Caterham Seven: Racers for the Road The Crowood Press, 1995. pp. 14–16.
↑  Coulter, Jeremy, The Lotus & Caterham Seven: A Collector's Guide Motor Racing Publications, 1986. pp. 9–10.
ערך זה הוא קצרמרבנושא כלי רכב. אתם מוזמנים לתרום לוויקיפדיה ו.
למואל פרנסיס אבוט

| --- | --- |

דיוקן של אבוט מאת ולנטין גרין
 לידה:  1758? לסטרשייר, הממלכה המאוחדת 
 פטירה:  5 בדצמבר 1802 (בגיל 44 בערך) לונדון, הממלכה המאוחדת של בריטניה הגדולה ואירלנד 
 הושפע על ידי:  פרנסיס היימן 
 
למואל פרנסיס אבוט (באנגלית: Lemuel Francis Abbott‏; 1760/61 – 5 בדצמבר 1803) היה צייר פורטרטים אנגלי, שהתפרסם בציורו של הוריישו נלסון, קצינים ואנשי ספרות מהמאה ה-18.
ביוגרפיה

הוא נולד למואל אבוט בלסטרשייר בשנת 1760 או 1761, בנו של איש הדת למואל אבוט כומר אנסטיי (ומאוחר יותר הכומר של ת'ורנטון) ואשתו מרי.
בשנת 1775, בגיל 14, הוא הפך לתלמידו של פרנסיס היימן והתגורר בלונדון, אך חזר להוריו לאחר מות מורו בשנת 1776. שם המשיך לפתח את כישרונותיו האמנותיים באופן עצמאי, אך ייתכן שהוא למד גם אצל ג'וזף רייט מדרבי.
בשנת 1780 התחתן אבוט עם אנה מריה, ושוב התיישב בלונדון, התגורר שנים רבות ברחוב קרוליין בבלומסברי. אף על פי שהציג באקדמיה המלכותית לאמנויות, הוא מעולם לא הפך לחבר באקדמיה. אומרים שעבודת יתר, שלקח על עצמו, ואומללות בחיי המשפחה, הובילו להיותו בלתי שפוי. הוא הוכרז כמשוגע בשנת 1798 וטופל על ידי ד"ר תומאס מונרו (1759–1833), הרופא הראשי של בית החולים ביתלם ומומחה להפרעות נפשיות - מונרו טיפל גם במלך ג'ורג 'השלישי (1738–1820).
אבוט נפטר בלונדון ב־5 בדצמבר 1803.
יצירתו

אבוט צייר דיוקנאות של דמויות רבות של אותם ימים. את דיוקנו של הוריישו נלסון משנת 1797 הוא התחיל בתקופה בה שני הגברים התגוררו באותה שכונת מגורים ברחוב בונד בלונדון. העבודה המוגמרת זכתה לאישורו של נלסון ושל אשתו, כשהגברת נלסון כתבה כי "אני מרוצה מאוד מאבוט." באותה תקופה עבודתו כללה גם את האדמירל סר רוברט קלדר, האדמירל תומאס פאסלי וקפטן ויליאם לוקר, האסטרונום סר ויליאם הרשל, המשורר ויליאם קאופר, האמנים פרנצ'סקו ברטולוצי וג'וזף נולקנס, היזם מתיו בולטון והתעשיין ג'ון וילקינסון.
דיוקנו של הנרי קלנדר, קפטן של מועדון הגולף רויאל בלאקהית', הוא אחד הציורים הראשונים של משחק הגולף. רפרודוקציות של התמונה תלויות במועדוני גולף ברחבי העולם. הוא נמכר בבונהאמס בלונדון ב־9 בדצמבר 2015.
חלק מציוריו היו חתומים "פרנסיס למואל אבוט", אך לא ידוע מדוע הוא קיבל את השם הנוצרי הנוסף, מכיוון שהוא לא היה השם שהוטבל איתו.
גלריה

ויליאם הרשל
הורשיו נלסון
אלכסנדר הוד ברידפורד
ג'ורג' מקארתי
קפטן רוברט קלדר
שחקני גולף
הערות שוליים

↑  Thompson Cooper, Abbott Lemuel (1760-1803), Dictionary of National Biography, 1885-1900 Volume 01
↑  Abbott, Lemuel Francis [Samuel (1760/1761-1802), portrait painter], Oxford Academic (באנגלית)
↑  Biography of L F Abbott (ארכיון)
↑  Bonhams : BONHAMS TO OFFER MOST FAMOUS GOLFING PAINTING IN THE WORLD, www.bonhams.com
| --- | --- |
בקרת זהויות :  PLWABN: 9811506801105606  BnF: cb167235659 (data)  GND: 1031502688  ISNI: 0000 0000 8277 1079  LCCN: nb2008002424  NLA: 35072996  RKD: 150  Trove: 818464  ULAN: 500012143  VIAF: 91413578   WorldCat (עם VIAF): 91413578
לוטוס אימירה

| --- | --- |

 מאפיינים כלליים
 יצרן:  לוטוס
 שנות ייצור:  2022 - הווה
 הרכבה:  אנגליה אנגליה
 מודל קודם:  לוטוס אבורה לוטוס אקסיג' לוטוס אליז
 חברת אם:  ג'ילי
 סיווג:  מכונית ספורט
 מרכב:  קופה בעלת שתי דלתות
 אורך:  4,412 מ"מ
 רוחב:  1,895 מ"מ
 גובה:  1,224 מ"מ
 משקל:  1,405 ק"ג
 בסיס גלגלים:  2,573 מ"מ
 מפרט טכני
 מנוע:  מנוע V6 3.5 ליטר מגדש על מנוע I4 2.0 ליטר מגדש טורבו
 הילוכים:  תיבת הילוכים ידנית בעלת שישה הילוכים תיבת הילוכים אוטומטית בעלת שישה הילוכים תיבת הילוכים כפולת מצמדים בעלת שמונה הילוכים
 מהירות מרבית:  290 קמ"ש
לוטוס אימירה (באנגלית: Lotus Emira) היא מכונית ספורט במרכב קופה, בעלת שני מקומות ישיבה, שמיוצרת על ידי לוטוס משנת 2022. היא הוצגה בפסטיבל המהירות של גודווד ביולי 2021.
היא מחליפה את לוטוס אבורה, לוטוס אקסיג' ולוטוס אליז. היא מתחרה ישירה לפורשה קיימן.
ב-8 בספטמבר 2021 חשפה לוטוס את גרסת המרוץ "לוטוס אימירה GT4", זו תתחרה באליפות העולם ב-GT4. היא כוללת את המנוע שמספק 400 כ"ס, בנוסף משקלה הופחת עקב הסרת רכיבים שאינם חיוניים.
עיצוב

העיצוב החיצוני דומה מאוד ללוטוס איוויה אך קצת שונה, כונסי האוויר יותר גדולים ומעוצבים ספורטיבית. עיצוב הפנימי הוא עיצוב מודרני מאוד יחסית למכוניות ספורט, לוטוס השתמשה בהרבה בד וסיבי פחמן להורדת המשקל. היא כוללת לוח מחוונים דיגיטלי בקוטר 12.3 אינץ' ומסך מגע המציג את המולטימדיה בקוטר 10.25 אינץ'. חישוקי הגלגלים בקוטר 20 אינץ'.
מפרט טכני

היא כוללת שתי אפשרויות למנועים.
מנוע בנזין V6 צילינדרים בנפח 3.0 ליטר מגדש על או מנוע בנזין I4 צילינדרים בנפח 2.0 ליטר מגדש טורבו, לוטוס אינה מספקת נתונים נוספים על המנועים אך מציינת כי ההספק של המנועים יעמוד בין 360 כ"ס ל-400 כ"ס. לוטוס ציינה כי נתון התאוצה יעמוד על פחות מ-4.5 שניות והמהירות המרבית תעמוד על 290 קילומטרים לשעה.
לוטוס אימירה נשענת על מתלה מסוג "עצמות עצה כפולות" גם לפנים וגם מאחור (דבר שפורשה עושה רק בגרסאות הבכירות של פורשה 911). הצמיגים מחברת מישלן אשר פותחו במיוחד לדגם.
מערכות הבטיחות של המכונית הם בלימה אוטונומית, בקרת שיוט אדפטיבית, בקרת סטייה מנתיב, בקרת ערנות נהג, ניטור שטח מת כולל תנועה חוצה מאחור ועוד'.
הערות שוליים

↑  ללטוס יש מכונית ספורט חדשה: 2022 לוטוס אימירה, באתר קארטיוב, ‏07 ביולי 2021
↑  דובי מילר, לוטוס מציגה את האימירה החדשה, באתר פורטל הרכב גיר, ‏08 ביולי 2021
↑  New 2022 Lotus Emira starts bold new era for British brand, באתר אוטו אקספרס, ‏06 ביולי 2021
↑  Lotus Emira GT4 Race Car Debuts With More Wings, Less Weight, Motor1.com (באנגלית)
↑  2022 לוטוס אימירה נחשפה עם שתי אפשרויות למנועים, מראה בהשראת איוויה
↑  All-new Lotus Emira kickstarts firm's reinvention with AMG power, באתר אוטוקאר, ‏06 ביולי 2021
↑  Meet the new £60k, 400bhp Lotus Emira, באתר טופ גיר, ‏06 ביולי 2021
| לוטוס |
| --- | --- | --- |
| אישיים | קולין צ'פמן - מייסד |  |
| כלי רכב נוכחיים | לוטוס אימירה • לוטוס איוויה • לוטוס אלטרה |  |
| אחר | ג'ילי (חברת האם) |  |
כריש שחור-שוליים אוסטרלי

| כריש שחור-שוליים אוסטרלי |
| --- | --- |
 כריש שחור-שוליים אוסטרלי
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
סדרה:: כרישאים
משפחה:: כרישיים
סוג:: כריש
מין:: כריש שחור-שוליים אוסטרלי
שם מדעי
 Carcharhinus tilstoni ‏וייטלי, 1950
תחום תפוצה


כריש שחור-שוליים אוסטרלי (שם מדעי: Carcharhinus tilstoni) הוא מין של דג סחוס במשפחת הכרישיים, החי לחופי צפון אוסטרליה בין חופי אוסטרליה המערבית לסידני שבניו סאות' ויילס בעומק של עד 50 מטרים, אף שנצפה גם רחוק יותר מהחוף. מספר פרטים נדדו למרחק של 1,348 קילומטרים.
הכריש תואר ב-1950 בידי האיכתיולוג הבריטי-אוסטרלי גילברט פרסי וייטלי (אנ') והוא נחשב לעיתים לכריש שחור-שוליים (Carcharhinus limbatus), שכמעט זהה לו. עם זאת יש הבדל ביניהם במספר החוליות ובסמן הגנטי שלו.
כריש זה מגיע לאורך ממוצע של 1.5 עד 1.8 מטר כשפרטים גדולים עלו על 2 מטרים ומשקל של 52 ק"ג. זהו כריש בעל גוף שרירי וזרים, סנפירי חזה מעוקלים בעלי קצוות מחודדים. סנפיר הגב הראשון מעוקל עם קצה מחודד וסנפיר גבי נוסף קטן יותר כשהזנב השרירי בעל אונה עליונה ארוכה וחדה יותר מהאונה התחתונה. לכריש שיניים מחודדות המתחדשות ללא הרף. צבע הכריש אפור-כחול והבטן בהירה, כשהקצוות שחורים.
הכריש הוא אוכל דגים ברובו, כשהוא מחפש לאורך החופים של אוסטרליה דגים כמו טונה, סרדיניים, שרבובוניים וטורפניים ואף כרישים אחרים כמו כרישון פלג-שן, כריש יתדי או כריש שחור-אונה.
כריש זה משריץ צאצאים חיים, לרוב אחד עד שישה לאחר היריון ארוך של 10 חודשים.
הערות שוליים

↑  כריש שחור-שוליים אוסטרלי באתר הרשימה האדומה של IUCN
לוטוס 32

| --- | --- |

Lotus 32
 מאפיינים כלליים
 יצרן:  לוטוס מכוניות
 שנות ייצור:  1964
 הרכבה:  בריטניה בריטניה
 סיווג:  מכונית מרוץ
 אורך:  3,530 מ"מ
 רוחב:  1,447 מ"מ
 גובה:  812 מ"מ
 משקל:  400 ק"ג
 מפרט טכני
 מנוע:  998 סמ"ק, המפיק 115 כ"ס ב-8,700 סל"ד (מנוע "Cosworth" (אנ') עבור פורד מסדרת "SCA")  2,495 סמ"ק (דגם Lotus 32B)
 הילוכים:  תמסורת ידנית - 4 מהירויות מתוצרת פולקסווגן  תמסורת ידנית - 5 מהירויות מסוג "Hewland Mk IV"
 מעצב:  קולין צ'פמן (אנ')
לוטוס 32 (באנגלית: Lotus 32) היא מכונית מרוץ משנת 1964 מקטגורית "פורמולה 2", בעלת מושב יחיד, שהורצה על ידי קבוצת לוטוס ("Team Lotus" (אנ')) מתוצרת יצרנית מכוניות המרוץ והספורט לוטוס מכוניות הבריטית.
בראש פרויקט דגם "לוטוס 32" עמד נהג המרוצים והמהנדס קולין צ'פמן (אנ').
בסך הכול יוצרו 34 יחידות.
דגמים

"Lotus 32"
"Lotus 32B" - נבנתה 1 יחידה בשנת 1965,
"לוטוס 32"

מושב יחיד
גוף הדגם: עשוי מפיברגלס
שלדת הדגם (שאסי): בנוי מאלומיניום מונוקוק
מאייד כפול מסוג 40DCM2 Weber
מתלים - מתלים מסוג "לוטוס" עם יחידות המצוידות בבולמי זעזועים ומעיינות מותקנים בתוך החזית ובצד החיצוני על הציר האחורי
בלמים - מסוג "Girling" הותקנו במבנה החיצוני של הגלגלים
גלריה

"לוטוס 32"
"לוטוס 32"
תמסורת "לוטוס 32"
הערות שוליים

↑  לוטוס 32 נהוגה על ידי "Jim Clark" (1965) autopics.com.au/jim-clark-lotus-32-climax-1965-tasman-series
↑  לוטוס 32 Winning Is Not Enough - תוצאות Google Books
↑  לוטוס  32 - נהגי מרוץ tentenths.com/forum/showthread
↑  דגם "Lotus 32B" ultimatecarpage.com/car/6133/Lotus-32B-Climax
↑  דגם "Lotus 32B"  primotipo.com/tag/lotus-32b-climax
לוטוס אקלט

| --- | --- |

Lotus Eclat
 מאפיינים כלליים
 יצרן:  לוטוס מכוניות (באנגלית: Lotus Cars)
 שנות ייצור:  1975–1982
 הרכבה:  בריטניה בריטניה
 מודל אחריו:  Lotus Excel
 סיווג:  מכונית ספורט
 מרכב:  2 דלתות
 אורך:  4,458 מ"מ
 רוחב:  1,816 מ"מ
 גובה:  1,194 מ"מ
 משקל:  1,055 ק"ג
 בסיס גלגלים:  2,438 מ"מ
 מפרט טכני
 מנוע:  4 צילינדרים, בטור, 16 שסתומים, (מנוע לוטוס 907), 1,973 סמ"ק המפיק 160 כ"ס ב-6,500 סל"ד (1975-1980) מנוע  4 צילינדרים,  2,174 סמ"ק המפיק 160 כ"ס (1980-1982)
 הילוכים:  תמסורת ידנית - 4 מהירויות,  תמסורת ידנית - 5 מהירויות, תמסורת אוטומטית - 3 מהירויות
לוטוס אקלט
לוטוס אקלט (באנגלית: Lotus Eclat) היא מכונית ספורט, בתצורת 2 דלתות - קופה, 2 מושבים + 2, מתוצרת יצרנית מכוניות המרוץ והספורט "לוטוס מכוניות", (באנגלית : Lotus Cars) הבריטית אשר יוצרו בין השנים 1975–1982.
יוצרו 1,522 יחידות (1,299 יחידות עם מנועי 2.0 ליטר, ו-223 יחידות עם מנועי 2.2 ליטר).
בשנת 1982 חברת "לוטוס מכוניות" התחילה לשווק את דגם ה-לוטוס אקסל "Lotus Excel" (בין השנים 1982-1992). מנוע חדש לא פותח לדגם ה- "Lotus Excel", ובדגם ה-"Lotus Excel"  הורכב מנוע  ה-"לוטוס אקלט".
גרסאות "לוטוס אקלט"

Type 76  (בין השנים 1975-1980), מנוע 2.0 ליטר
Type 83  (בין השנים 1980-1982), מנוע 2.2 ליטר
תמונות

לוטוס אקלט, שנת 1979
לוטוס אקלט, שנת 1979
לוטוס אקלט, שנת 1980
לוטוס אקלט - פנסים קדמיים נשלפים
לוטוס אקלט
פתיחת מכסה מנוע - לוטוס אקלט
לוטוס אקלט
מנוע לוטוס אקלט
לוטוס אקלט - מבט לתא הנהג
לוטוס אקלט
ראו גם

לוטוס Mk1
לקריאה נוספת

לוטוס אקלט  (Lotus Elite/Eclat - Classic Car Review | Honest John)
חשיבותה של רצינות (סרט, 1952)

| --- | --- |

כרזת הסרט
 מבוסס על:  המחזה חשיבותה של רצינות מאת אוסקר ויילד
 בימוי:  אנתוני אסקווית'
 הופק בידי:  טדי ביירד ארל סנט ג'ון
 תסריט:  אנתוני אסקווית'
 שחקנים ראשיים:  מייקל רדגרייב מייקל דניסון אדית אוונס ג'ואן גרינווד דורותי טוטין מרגרט רת'רפורד מיילס מאלסון
 מוזיקה:  בנג'מין פרנקל
 צילום:  דזמונד דיקינסון
 מדינה:  הממלכה המאוחדת
 חברה מפיצה:  The Rank Organisation (הממלכה המאוחדת) סרטי יוניברסל (ארצות הברית)
 שיטת הפצה:  וידאו על פי דרישה 
 הקרנת בכורה:  2 ביוני 1952 (הממלכה המאוחדת) 22 בדצמבר 1952 (ניו יורק)
 משך הקרנה:  95 דקות
 שפת הסרט:  אנגלית
 סוגה:  קומדיה רומנטית 
 הכנסות:  £139,000
 דף הסרט ב־IMDb
 
חשיבותה של רצינות (באנגלית: The Importance of Being Earnest) הוא סרט בריטי משנת 1952, עיבוד למחזה באותו שם מאת אוסקר ויילד. את הסרט ביים אנתוני אסקווית', שגם כתב את התסריט. מפיקי הסרט היו אנתוני אסקווית', טדי ביירד וארל סנט ג'ון.
תקציר עלילה

הסיפור מתרחש ב-14 בפברואר 1895. העלילה היא אודות שני ג'נטלמנים המעמידים פנים שהם אינם מי שהם. בעלילה משתלבות שתי בחורות רומנטיות, שלכל אחת מהן אמונה שלמה בייחודו של השם ארנסט. ג'ק וורת'ינג, גבר לונדוני, המסתתר מאחורי השם ארנסט, הוא בעל אחוזה בכפר שאינו יודע מה מוצאו ומיהם הוריו. ידידו אלג'רנון מונקריף אינו בעל אמצעים, וגם הוא המציא דמות של חבר בשם בנבורי. דודניתו של אלג'רנון, גוונדלין פרפקס, כבשה את לבו של ג'ק. בת חסותו של ג'ק בכפר, ססילי קרדיו, משכה את עינו אל אלג'רנון. ליידי ברקנל מושלת על הלול במנהגיה החברתיים החמורים.
תחילת העלילה היא בלונדון. ג'ק ואלג'י דנים בענייני חיים ואהבה. כל אחד מהם מגלה לחברו אודות הדמויות הבדיוניות שהמציאו, ארנסט ובנבורי. ג'ק מגלה שהו מאוהב בגוונדלין, דודניתו של אלג'י. ואלג'י מודה שהוא מאוהב בבת חסותו של ג'ק, ססילי. אחרי הצהרים בזמן תה של מנחה, ג'ק וגוונדלין מתוודים על אהבתם. גוונדלין מצהירה ש"האידיאל שלה תמיד היה לאהוב אדם בשם ארנסט". ג'ק חושש שהיא תגלה את זהותו האמיתית. ליידי ברקנל, בשמלת משי ויקטוריינית סגולה, חוקרת את ג'ק אודות אילן היוחסין שלו. ג'ק מודה שהוא אינו יודע מיהם הוריו, מכיוון שהוא התגלה בתוך תיק במלתחה בתחנת הרכבת ויקטוריה. ליידי ברקנל אינה מוכנה בשום אופן לאפשר לבתה להתחתן למשפחה של מלתחה, וליצור ברית עם חבילה.
בבית האחוזה שבכפר ססילי חולמת בהקיץ בשעה שהאומנת שלה, מיס פריזם מנסה ללמד אותה גרמנית. אלג'י מגיע מלונדון ללא הזמנה ומציג את עצמו בדמות ארנסט, האח הצעיר של ג'ק. בעוד אלג'י וססילי מתוודעים זה לזו בחדר האורחים, מגיע ג'ק לבוש בבגדי אבל, ומודיע למיס פריזם שאחיו, ארנס, נפטר. כשאלג'י וססילי יוצאים החוצה, כולם חושבים שאלג'י הוא ארנסט והוא בחיים. גם גוונדלין יוצאת מלונדון בעקבות ג'ק והיא פוגשת את ססילי. שתיהן מגלות שהן מאורסות לארנסט, ואינן מבינות שלמעשה הן מאורסות לג'ק ולאלג'י. כשהגברים מגיעים המצב מתבהר. הנשים מתאכזבות מכך שאינן מאורסות לאדם בשם ארנסט.
ליידי ברקנל מגיעה ברכבת וכולם מתכנסים בחדר האורחים. ליידי ברקנל מזהה את מיס פריזם כמי שהייתה לפני 28 שנים האומנת של בן אחותה התינוק. היא שואגת לעברה "פריזם! היכן התינוק?". מיס פריזם מתוודה שהיא השאירה את התינוק בתיק יד בתחנת ויקטוריה. ג'ק מבין שהוא התינוק המדובר. הוא מוציא את התיק מחדרו ומראה אותו שלמיס פריזם. היא מזהה את התיק כשלה. ליידי ברקנל מספרת לג'ק שהוא בנה של אחותה המנוחה ואחיו הגדול של אלג'י. כשאינו מסוגל לברר מה היה שמו הפרטי של אביו, הוא בודק ברשימות הצבא, מכיוון שאביו היה גנרל, ומגלה ששמו היה ארנסט. לכן שמו הפרטי הוא גם ארנסט, כפי שמציינת ליידי ברקנל, בהיותו הבן הבכור בוודאי שהוא נקרא על שם אביו.
בסיום הסרט אומר ג'ק "עכשיו אני מבין בפעם הראשונה בחיי מהי חשיבותה של רצינות".
צוות השחקנים

מייקל רדגרייב – ג'ון וורת'ינג
מייקל דניסון – אלג'רנון מונקריף
אדית אוונס – ליידי ברקנל
ג'ואן גרינווד – גוונדלין פרפקס
מרגרט רתרפורד – מיס פריזם
מיילס מאלסון – קנון צ'וזבל
דורותי טוטין – ססילי קרדיו
אוברי מת'ר – מרימן
וולטר האד – ליין
ריצ'רד ווטיס – סטון
עיבוד

הסרט נאמן ברובו למחזה של ויילד, אם כי חלק מהסצנות מתרחשות במיקומים אחרים. קריאתה הזועמת של אדית אוונס "A handbag?" הפכה לאגדה. איאן מקלן כתב על הופעתה "שהיא ראויה לשבחים ובלתי נשכחת".
הסרט מפורסם בשל המשחק שבו, אם כי התפקידים של רדגרייב ודניסון מתאימים לשחקנים הצעירים מהם בעשר שנים. מרגרט רתרפורד שגילמה בעיבוד זה את מיס פריזם, שיחקה בתפקיד ליידי ברקנל בהפקה של ה-BBC משנת 1946.
פרסים ומועמדויות

דורותי טוטין הייתה מועמדת לפרס באפט"א לקולנוע על הופעתה בסרט בקטגוריית השחקנית החדשה המבטיחה ביותר. אנתוני אסקווית' היה מועמד לפרס אריה הזהב בפסטיבל הסרטים של ונציה.
ראו גם

חשיבותה של רצינות – המחזה מאת אוסקר ויילד
חשיבותה של רצינות – סרט קולנוע משנת 2002
לקריאה נוספת

The Great British Films, pp 156–158, Jerry Vermilye, 1978, Citadel Press, ISBN 0-8065-0661-X
Street, Sarah. British National Cinema. UK:Routledge 1997. Print.
הערות שוליים

↑  BFI Collections: Michael Balcon Papers H3 reprinted in British Cinema of the 1950s: The Decline of Deference By Sue Harper, Vincent Porter p 41
↑  Ian McKellen, "Ian McKellen on The Test of Time", The Observer, 13 April 1975.
| --- | --- |
בקרת זהויות :  LCCN: no2014105992   WorldCat (עם LCCN): no2014-105992
חוג'יאקבר אליג'ונוב

חוג'יאקבר אליג'ונוב (נולד ב-19 באפריל 1997 בטשקנט שבאוזבקיסטן) הוא כדורגלן אוזבקי המשחק בעמדת המגן הימני בקבוצת פחטקור טשקנט מליגת העל האוזבקית ובנבחרת אוזבקיסטן.
קריירת מועדונים

אליג'ונוב גדל במחלקת הנוער של פחטקור טשקנט. בשנת 2017 החל לשחק בקבוצה הבוגרת של המועדון במסגרת ליגת העל האוזבקית.
קריירה בינלאומית

ב-7 ביוני 2019 ערך אליג'ונוב את הופעת הבכורה שלו בנבחרת אוזבקיסטן, בניצחון 4-0 על נבחרת קוריאה הצפונית במשחק ידידות. ב-11 ביוני 2023 הבקיע את שער הבכורה שלו בנבחרת, בניצחון 3-0 על נבחרת עומאן במסגרת גביע מרכז אסיה.
נכלל בסגל נבחרת אוזבקיסטן לטורניר גביע אסיה 2023.
תארים

אליפות אוזבקיסטן (5): 2019, 2020, 2021, 2022, 2023
הגביע האוזבקי (1): 2019, 2020
גביע הליגה האוזבקית (1): 2019
הסופר קאפ האוזבקי (2): 2021, 2022
גביע אסיה עד גיל 23 (1): 2018
הערות שוליים

↑  AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
| נבחרת אוזבקיסטן – גביע אסיה בכדורגל 2023 |
| --- | --- | --- |
|  1 יוסופוב •  2 חמרלייב •  3 אליג'ונוב •  4 סאיפייב •  5 אשורמטוב •  6 חולמטוב •  7 שוקורוב •  8 איסקנדרוב •  9 חאמרובקוב •  10 משריפוב •   11 אורונוב •  12 נמאטוב • 13 נסרולייב •  14 בולטבוייב • 15 אשמורודוב • 16 ארגשייב • 17 עבדיחוליקוב • 18 עבדולאייב • 19 טורגונבוייב • 20 ארקינוב • 21 סרגייב • 22 פייזולייב • 23 אליקולוב • 24 אמונוב • 25 חוסאנוב • 26 עבדורחמטוב • מאמן: קטאנץ |  1 יוסופוב •  2 חמרלייב •  3 אליג'ונוב •  4 סאיפייב •  5 אשורמטוב •  6 חולמטוב •  7 שוקורוב •  8 איסקנדרוב •  9 חאמרובקוב •  10 משריפוב •   11 אורונוב •  12 נמאטוב • 13 נסרולייב •  14 בולטבוייב • 15 אשמורודוב • 16 ארגשייב • 17 עבדיחוליקוב • 18 עבדולאייב • 19 טורגונבוייב • 20 ארקינוב • 21 סרגייב • 22 פייזולייב • 23 אליקולוב • 24 אמונוב • 25 חוסאנוב • 26 עבדורחמטוב • מאמן: קטאנץ | אוזבקיסטן |
לוטוס אקסל

| --- | --- |

לוטוס אקסל
 מאפיינים כלליים
 יצרן:  לוטוס מכוניות
 שנות ייצור:  1982–1992
 הרכבה:  בריטניה בריטניה
 מודל קודם:  לוטוס אקלט
 סיווג:  מכונית ספורט
 מרכב:  2 דלתות
 אורך:  4,398 מ"מ
 רוחב:  1,816 מ"מ
 גובה:  1,207 מ"מ
 משקל:  1,168 ק"ג
 בסיס גלגלים:  2,489 מ"מ
 מפרט טכני
 מנוע:  4 צילינדרים, בטור, 16 שסתומים,  2,174 סמ"ק המפיק 160 כ"ס (יחס דחיסה 1:9.4) ו- 182 כ"ס (יחס דחיסה 1:10.9) (מנוע לוטוס אקלט)
 הילוכים:  תמסורת ידנית - 5 מהירויות טויוטה סוג W58, תמסורת אוטומטית - 4 מהירויות (מיוצר על ידי חברת ZF Friedrichshafen)
 קשר:  לוטוס אקלט
לוטוס אקסל
לוטוס אקסל (באנגלית: Lotus Excel) היא מכונית ספורט, בתצורת 2 דלתות - קופה, 2 מושבים + 2, מתוצרת יצרנית מכוניות המרוץ והספורט "לוטוס מכוניות" (Lotus Cars) הבריטית אשר יוצרו בין השנים 1982–1992.
הדגם בוסס על דגם לוטוס אקלט, ובפרט, המנוע (מנוע לוטוס 912).
במהלך תכנון הדגם, חברת טויוטה היפנית השתלטה על חברת "לוטוס מכוניות" מה שגרם למספר מכלולים אשר נלקחו מחברת טויוטה, כגון התמסורת הידנית מסוג W58, אשר יוצרה בטויוטה.
יוצרו 2,159 יחידות.
גרסאות "לוטוס אקסל"

לוטוס אקסל (1982–1992)
לוטוס אקסל SE (בין השנים 1985–1992)
לוטוס אקסל SA (בין השנים 1986–1992)
תמונות

לוטוס אקסל 1986
לוטוס אקסל 1989
לוטוס אקסל 1987
לוטוס אקסל
לוטוס אקסל
לקריאה נוספת

לוטוס אקסל (Classic Car Reviews Lotus Excel | CCFS UK)
הערות שוליים

↑  יחס הדחיסה הוא היחס שבין הנפח שתופסת התערובת בין סוף שלב היניקה כשהבוכנה "למטה" אל הנפח שבו התערובת תופסת לאחר שלב הדחיסה כשהבוכנה בסוף מהלכה
חודל

| --- | --- |
סמל חודל
כיכר העיר
כיכר העיר
 מדינה:  פולין פולין
 פרובינציה:  לובלין (פרובינציה) לובלין
 גובה:  163 מטרים
 אוכלוסייה:  ‏
  ‑ בעיר:  1,317 (31 במרץ 2021)
 קואורדינטות:  51°6′43″N 22°7′59″E﻿ / ﻿51.11194°N 22.13306°E﻿ / 51.11194; 22.13306
 אזור זמן:  UTC +2
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיחודל(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיחודל(למפת פרובינציית לובלין רגילה) לובלין חלם זמושץ' ביאלא פודולסק  שווי. פ. פודקרפצקיה בלארוס אוקראינה מזוביהחודל(למפת פרובינציית לובלין מוגדלת) לובלין חלם זמושץ' ביאלא פודולסק  שוויינטו. פוד. פודקרפצקיה בלארוס אוקראינה מזוביהחודל  he tabBackground:;tabBorder:#aaa;defaultTab:0;
חודל (פולנית: Chodel) הוא כפר באזור ההיסטורי של פולין קטן וכיום במחוז אופולה לובלסקיה בפרובינציית לובלין בדרום מזרח פולין, כ-35 ק"מ מדרום מערב לבירת הפרובינציה לובלין. בכפר הריסות של כנסייה ישועית שהתקיימה בכפר במאה ה-18 וכן שרידי בית קברות יהודי.
היסטוריה

בין השנים 1517–1824 החזיק הכפר בזכויות עיר, ושוב בין השנים 1838–1870. במהלך מלחמת העולם הראשונה התנהלו סביב היישוב ובתוכו קרבות כבדים בין צבא האימפריה הרוסית לבין צבאות האימפריה האוסטרו-הונגרית והקיסרות הגרמנית. על גבעה ממערב לעיר קיים בית קברות ובו טמונים חלליהן של קרבות אלה.
יהודי חודל

לפני הכיבוש הגרמני במלחמת העולם השנייה חיו בחודל כ-770 יהודים, כמחצית מתושבי המקום. 
בספטמבר 1939 כבשו הגרמנים את חודל. גטו הוקם בכפר, ככל הנראה בסוף 1940 או בתחילת 1941, ובו רוכזו יהודי חודל ופליטים שהגיעו מיישובים סמוכים - בסך הכל כ-1,600 יהודים. 
במאי 1942 נרצחו מאות מיהודי הגטו והיתר הועברו לגטו אופולה לובלסקיה ומשם גורשו לסוביבור. יהודים גרמנים שהובאו לחודל ביוני 1942 גורשו משם בספטמבר 1942 לבלז'ץ.
הריסות הכנסייה הישועית בחודל
לילך אסולין

| --- | --- |

לילך אסולין
 לידה:  13 בינואר 1972 (בת 52) 
 
לילך אסולין (נולדה ב-13 בינואר 1972) היא שופטת כדורגל ישראלית בינלאומית. ב-28 באפריל 2012 הייתה לאישה הראשונה שניהלה משחק בליגת העל הישראלית כשופטת.